સંદીપ અજમેરા અબજોપતિ છે. તેની ઇચ્છા છે કે તે અનાથાશ્રમમાં મોટી થયેલી સુલોચના સાથે મૅરેજ કરે, પણ સુલોચના ઇચ્છે છે તેના મૅરેજ એક એવા ઘરમાં થાય જ્યાં સાસુ, સસરા, નણંદ, દિયર હોય અને એ સૌ તેની અનાથ જિંદગીમાં સંબંધોની નવી સુવાસ લઈ આવે. સંદીપ કંઈ કહે એ પહેલાં તો સંદીપના કાકા ખોટું બોલીને કહી દે છે કે સંદીપ એક હૅપી ફૅમિલીમાંથી જ આવે છે અને તેના ઘરમાં મા-બાપ, ભાઈ-બહેન બધાં છે. સુલોચના મૅરેજ માટે હા પાડે છે અને હવે અંકલ સંદીપ માટે માર્કેટમાંથી ભાડાનાં મમ્મી, પપ્પા, ભાઈ, બહેન સૌ શોધવાનું શરૂ કરે છે. જે મળે તો છે, પણ એકેક નંગ છે. કોઈ ચોર છે, કોઈ ફિલ્મ-ઇન્ડસ્ટ્રીમાં સ્ટ્રગલ કરે છે, કોઈ પૂજારી છે તો કોઈ વળી બીજા જ ધંધામાં જોડાયેલા છે. હવે સુલોચના સાથે સૌ એક ઘરમાં રહેવા માટે આવે છે અને આવતાંની સાથે જ તોફાન-મસ્તી અને ગરબડ ગોટાળા શરૂ થઈ જાય છે.